21.04.2017

**LUMELAUA ALAKOMITEE E-MAILI KOOSOLEKU PROTOKOLL**

Koosolekul osalesid: Karel Kangro (Klubi SWB), Magnar Freimuth (Klubi SWB), Kalle Palling (lumelaua alakomitee esimees, Klubi RXT), Kerstin Kotkas (lumelaua ala juhataja ja alakomitee ning lumelauaspordi kutsekomisjoni liige), Eero Järviste (Suusa- ja Lumelauakool), Ivo Musting (Surfhouse Team), Liis Needrit (Nõmme Lumeakadeemia), Tõnis Sildaru.

Protokollis: Kerstin Kotkas, lumelaua ala juhataja ja alakomitee liige

Kuna mõned meie liikmesklubidest ei ole juba pikema aja jooksul esitanud aruandeid Spordiregistrile ega osale aktiivselt alakomitee töös (ega noortetöös üldises võtmes), ootavad alakomitee struktuuri ees mõned muudatused.

Alakomitee liikmete seast lahkusid Klubi SWB, BX Klubi ja Rapla RXT.

Alates 21.04.2017 koosneb lumelauaspordi ja fs suusatamise alakomitee järgnevatest liikmetest ja klubidest:

1. Kalle Palling

2. Kerstin Kotkas

3. Eero Järviste (Suusa- ja Lumelauakool)

4. Ivo Musting (Surfhouse Team)

5. Liis Needrit (Nõmme Lumeakadeemia)

6. Tõnis Sildaru

HOOAJA 16/17 PARIMATE SPORTLASTE VALIMINE:

Parima noorsportlase tiitlid saavad automaatselt lumelaua noortesarja üldvõitjad, parim noor freestyle-suusataja on Kelly Sildaru.

Parima mees- ja naislumelauduri tiitlid jäetakse sel aastal välja jagamata, kuna naistest ei ole meil mitte kedagi esile kerkinud ja meestest käis rahvusvaheliselt võistlemas vaid Siim Aunison, kel polnud märkimisväärseid tulemusi. Parimate tiitlid ei saa olla kohe EMV võitjatele mõeldud vaid neile, kes on tõsiselt silma paistnud kas rahvusvaheliste tulemustega või mõnes muus võtmes, seega sama ka fs suusatamises.